CELEX: 32006D0002
Language: sk
Date: 2005-12-21 00:00:00
Title: 2006/2/ES: Rozhodnutie Rady z  21. decembra 2005 , ktorým sa mení a dopĺňa rozhodnutie 2004/465/ES o finančnom príspevku Spoločenstva na programy kontroly rybolovu členských štátov

5.1.2006   
            
            
               SK
            
            
               Úradný vestník Európskej únie
            
            
               L 2/4
            
         
      ROZHODNUTIE RADY
   
   z 21. decembra 2005,
   ktorým sa mení a dopĺňa rozhodnutie 2004/465/ES o finančnom príspevku Spoločenstva na programy kontroly rybolovu členských štátov
   (2006/2/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Spoločná politika rybného hospodárstva stanovuje všeobecné pravidlá ochrany živých vodných zdrojov, hospodárenia s nimi a ich zodpovedného využívania, ako aj ich spracovávania a uvádzania na trh.
            
         
               (2)
            
            
               V nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (2) sa zdôraznila potreba prehĺbiť spoluprácu a koordináciu medzi členskými štátmi a s Komisiou s cieľom posilňovať kontrolu a zamedzovať konaniu, ktoré je v rozpore s pravidlami spoločnej politiky rybného hospodárstva.
            
         
               (3)
            
            
               Obdobie, na ktoré sa vzťahuje rozhodnutie 2004/465/ES (3), uplynie 31. decembra 2005.
            
         
               (4)
            
            
               V dôsledku vnútroštátnych rozpočtových a administratívnych ťažkostí získali členské štáty, ktoré pristúpili k Spoločenstvu 1. mája 2004, zo strany Spoločenstva veľmi obmedzenú finančnú pomoc v rámci súčasného finančného programu predpokladaného v rozhodnutí 2004/465/ES.
            
         
               (5)
            
            
               Nový finančný výhľad sa bude vzťahovať na obdobie rokov 2007–2013. S cieľom zamedziť prerušeniu finančnej pomoci zo strany Spoločenstva je preto nevyhnutné, aby finančná pomoc, ktorá je podľa rozhodnutia 2004/465/ES členským štátom k dispozícii, pokračovala v priebehu roku 2006.
            
         
               (6)
            
            
               Do rozhodnutia 2004/465/ES je vhodné zahrnúť štúdie o kontrole rybolovu a opatrenia na uľahčenie implementácie nových kontrolných technológií.
            
         
               (7)
            
            
               Rozhodnutie 2004/465/ES by sa preto malo zmeniť a doplniť,
            
         PRIJALA TOTO ROZHODNUTIE:
   Článok 1
   Rozhodnutie 2004/465/ES sa týmto mení a dopĺňa takto:
   
               1.
            
            
               V článku 3 sa odsek 2 nahrádza takto:
               „2.   Všetky členské štáty predložia svoje ročné programy kontroly rybolovu do 1. júna 2004 na rok 2004, do 31. januára 2005 na rok 2005 a do 31. januára 2006 na rok 2006.“
            
         
               2.
            
            
               V článku 4 ods. 1 sa dopĺňajú tieto písmená:
               
                           „i)
                        
                        
                           administratívne dojednania so Spoločným výskumným centrom, ktoré sú zamerané na implementáciu nových kontrolných technológií;
                        
                     
                           j)
                        
                        
                           štúdie v oblastiach príbuzných kontrole uskutočňované z podnetu Komisie.“
                        
                     
         
               3.
            
            
               V článku 5 ods. 1 sa prvá veta nahrádza takto:
               „Finančná referenčná čiastka na implementáciu činností, na ktoré sa poskytuje finančná pomoc na obdobie rokov 2004 až 2006, je 105 miliónov EUR.“
            
         
               4.
            
            
               V článku 6 ods. 2 sa dopĺňa toto písmeno:
               
                           „d)
                        
                        
                           v prípade činností uvedených v článku 4 ods. 1 písm. i) a písm. j) môže sadzba predstavovať 100 % oprávnených výdavkov.“
                        
                     
         
               5.
            
            
               V článku 12 ods. 2 sa dátum „31. decembra 2008“ nahrádza dátumom „31. decembra 2010“.
            
         
               6.
            
            
               V článku 16 písm. b):
               
                           —
                        
                        
                           dátum „31. decembra 2006“ sa nahrádza dátumom „31. decembra 2007“,
                        
                     
                           —
                        
                        
                           bod v) sa nahrádza takto:
                           
                                       „v)
                                    
                                    
                                       vplyv finančného príspevku na programy kontroly rybolovu počas celého obdobia od roku 2001 do roku 2006.“
                                    
                                 
                     
         
               7.
            
            
               V článku 17 sa dátum „30. júna 2007“ nahrádza dátumom „30. júna 2008“.
            
         Článok 2
   Toto rozhodnutie sa uplatňuje od 1. januára 2006.
   Článok 3
   Toto rozhodnutie je určené členským štátom.
   
      V Bruseli 21. decembra 2005
      
         
            Za Radu
         
         
            predseda
         
         B. BRADSHAW
         
      
   
   
      (1)  Zatiaľ neuverejnené v úradnom vestníku.
   
      (2)  Ú. v. ES L 358, 31.12.2002, s. 59.
   
      (3)  Ú. v. EÚ L 157, 30.4.2004, s. 114.